# Tájékoztató a Gencsapáti Egységes Szociális és Gyermekjóléti Intézmény (GESZGYI) szolgáltatásairól:

# Szociális étkeztetés

**Felvehetők:**

A szociális étkeztetés keretében azoknak a Gencsapáti lakóhellyel rendelkező, szociálisan rászorultaknak a legalább napi egyszeri meleg étkezéséről gondoskodunk, akik azt önmaguk, ill. eltartottjaik részére tartósan, vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichikai betegségük, szenvedélybetegségük, hajléktalanságuk miatt.

Az intézmény főétkezésként napi egyszeri meleg ételt biztosít, valamint lehetővé teszi az étel helyben történő elfogyasztását, elvitelének lehetőségét és házhoz szállítását. Az étkeztetés során lehet igényelni normál és különböző diétás ebédet.

 Az étkeztetés, **térítési díjfizetési kötelezettség ellenében** igénybe vehető szolgáltatás. Az étkeztetésben részesülők étkezési térítési díjához támogatást nyújt Gencsapáti Község Önkormányzat Képviselő-testülete. Az étkeztetést mindenki számára munkanapokon biztosítjuk.

A szociális étkeztetés intézményi térítési díja 2023. április 1-től: 795 Ft

Étkezési lehetőségek: az Idősek Klubjában elfogyasztva, elvitellel vagy házhoz szállítással

Az ebéd fajtái: normál, diétás (orvosi javaslat alapján)

**A fizetendő személyi térítési díjak számításának szabályai:**

|  |  |
| --- | --- |
| **Jövedelemkategória (Ft)** | **Személyi térítési díj** |
| **0 – 90.000** | **215 Ft** |
| **90.001 – 130.000** | **509 Ft** |
| **130.001 – 170.000** | **604 Ft** |
| **170.001 – 210.000** | **787 Ft** |
| **210.001 –** | **795 Ft** |

A személyi térítési díj nem haladhatja meg az ellátást igénybe vevő személy rendszeres havi jövedelemének 30 %-át.

**Igénylés:**

Az intézmény szolgáltatásainak igénybevétele önkéntes, **kérelemre indul**, amit a GESZGYI intézményvezetőjéhez kell benyújtani.

Bővebb információ, segítség az ellátással kapcsolatban Palatin Vivien intézményvezetőnél kérhető az intézmény nyitvatartási idejében (hétfő-péntek: 8.00- 16.00 óra).

Cím: 9721 Gencsapáti, Hunyadi út 225.

Tel.: 94/510-835, 30/549-2552

E-mail: gencsik@gmail.com

Érdeklődjön bátran, szívesen állunk rendelkezésére!